Script พิธีกรแต่งงานสายชิล ให้เพื่อนเป็นก็ได้ By พี่หมี Weddinglist

พี่หมี Weddinglist สวัสดีครับ เราเชื่อว่าคู่รักหลายท่านที่กำลังแต่งงานคงมีคำถามในใจว่าจะต้องจ้างพิธีกรแต่งงานไหม ให้เพื่อนเป็นได้หรือเปล่า ซึ่งวันนี้พี่หมีได้เอา Script พิธีกรแต่งงานสายชิล กระชับ ประทับใจของตัวพี่มาฝาก ซึ่งใครที่กำลังมองหา Script พิธีกรแต่งงานสามารถเข้ามาอ่านแล้วนำไปปรับประยุกต์ใช้ให้เข้ากับลำดับพิธีของงานได้เลยครับ

ก่อนจะพบกับ Script เรามาดูกันก่อนว่าเจ้าบ่าว เจ้าสาวต้องจัดเตรียมอะไรให้พิธีกรบ้าง

* ลำดับพิธีการ (Wedding sequence)
* ชื่อ นามสกุล เจ้าบ่าว เจ้าสาว ประธานในพิธี บุพการีทั้งสองฝ่าย พร้อมคำอ่าน
* \*กรณี ที่คนที่เราเชิญมีตำแหน่งนำหน้าชื่อ อาทิ รมว. รมต. นายก. ดร. พลเอก. พลโท. ต้องอ่านเต็มห้ามใช้คำเรียกย่อ เพราะ ฉะนั้น อย่าลืมจดชื่อพร้อมคำอ่าน
* Script คำถามที่จะใช้ถาม บรีฟให้ดีว่าคำถามไหนถามได้ คำถามไหนห้ามถาม
* อุปกรณ์ที่บ่าว สาวจำเป็นต้องใช้บนเวที ต้องบรีฟกับทีมงานให้ครบ อาทิ ไมค์, ไวน์สำหรับประธานไชโย, ช่อดอกไม้เจ้าสาว, มาลัยคู่มงคล

สคริปต์พิธีกรงานแต่งงาน

**1. ช่วงเปิดให้ลงทะเบียนแขกผู้มาร่วมงาน และ เชิญแขกเข้างาน**

พิธีกร : เรียนเชิญแขกผู้มีเกียรติทุกท่านลงทะเบียนที่โต๊ะลงทะเบียนด้านหน้างานเลยครับ สังเกตไม่ยากครับเป็นโต๊ะที่มีเพื่อนเจ้าสาวแสนสวยนั่งกันอยู่หลายคน สำหรับใครที่ลงทะเบียนแล้วอย่าลืมรับของชำร่วยแล้วไปถ่ายภาพคู่กับเจ้าบ่าว เจ้าสาวที่แบ็กดร็อปได้เลยนะครับ ซึ่งบอกไว้เลยของชำร่วยทุกชิ้นเป็นของพรีเมี่ยมสุดพิเศษ เพื่อแขกคนพิเศษทุก ๆ ท่านจริง ๆ

~~ รอจนแขกมา 70 – 80%

พิธีกร : ขณะนี้เวลา XXX อาหารจัดเลี้ยงพร้อมเสิร์ฟแล้วนะครับ ท่านที่ลงทะเบียน แล้วถ่ายรูปกับเจ้าบ่าวเจ้าสาวแล้ว ขอเรียนเชิญร่วมรับประทานอาหารภายในห้องจัดเลี้ยงได้เลยนะครับ

(อย่าลืมบรีฟ ทีมงานให้พาแขก VIP ไปที่โต๊ะ)

**2. เริ่มพิธีเลี้ยงฉลองมงคลสมรสอย่างเป็นทางการ**

~ พิธีกรขึ้นเวที ก้าวขึ้นเวทีกล่าวต้อนรับแขก และ แนะนำตนเอง

พิธีกร : สวัสดีแขกผู้มีเกียรติทุกท่านครับ ผม...................( ชื่อ + นามสกุล) รู้สึกเป็นซาบซึ้งเป็นอย่างยิ่ง ที่ได้รับเกียรติในนามของตัวแทนเจ้าภาพ ขอกล่าวต้อนรับทุก ทกท่าน เข้าสู่ห้วงเวลาความสุข ภาพจำอันแสนประทับใจ ในงานมงคลสมรสระหว่างคุณ .......... และ คุณ........

~ หยอกล้อกับแขกพอเป็นพิธี ก่อนจะพักเวที ไปเช็คความเรียบร้อยกับทีมงาน หรือ ทีมรันคิว

1). Presentation พร้อมหรือไม่

2) เพลงบรรเลงฉากเปิดตัว

3). ระบบไฟ แสง พร้อมหรือยัง

4). ไมค์ลอยสำหรับบ่าวสาว และ พิธีกร (รวม 3 ตัว)

5). ลำดับของประธานในพิธี เรียงตามอาวุโส และ ความสำคัญ

5). มาลัยมงคลสำหรับประธานในพิธี

6) ไวน์สำหรับฉลองไชโย

7) เทียน และ อุปกรณ์ตัดเค้ก

3**. พิธีกรนำเข้าสู่ช่วง Presentation**

พิธีกร : สวัสดีครับ อย่าเพิ่งเบื่อหน้าพิธีกรนะครับ ก่อนจะเข้าสู่ช่วงพิธีการต่อไป ผมเชื่อว่าทุกท่านที่มารู้จักกับคู่บ่าว สาว เราอยู่แล้ว ใช่ไหมครับ อาจจะรู้จักในฝั่งของตนเอง แล้ววันนี้เป็นวันสำคัญของคนสองคน สองครอบครัว ผมจึงขอเชิญทุกท่านมารับชม เรื่องราวความรัก ความประทับใจของ บนทางเดินแห่งรักของเจ้าบ่าวสุดหล่อ และ เจ้าสาวแสนสวยของเราผ่านวีดีโอ Presentation นี้เลยครับ

~ จังหวะที่พิธีกรทีมงานเริ่มเดินไปปิดประตู และ หรี่ไฟเพื่อฉายวีดีโอ Presentation

~ เจ้าบ่าว เจ้าสาว Stand by ที่หน้าประตูทางเข้า พร้อมเพื่อนที่จะทำหน้าที่โปรยดอกไม้

**4. พิธีเปิดตัวเจ้าบ่าว เจ้าสาว**

~ เมื่อ Presentation จบ Fade In บทเพลงที่เตรียมไว้ พร้อมพิธีกรที่กล่าวนำเข้าสู่ช่วงเปิดตัวเจ้า บ่าวเจ้าสาว

พิธีกร : เมื่อความรักเดินมาถึงจุดหมายที่เส้นชัยคือจุดเริ่มอีกครั้ง บนถนนสายใหม่ที่ชื่อว่างานแต่งงาน โดยมีทุกท่านเป็นสักขีพยานความรักในวันนี้ ณ บัดนี้ ขอเสียงปรบมือแสดงการต้อนรับเจ้าบ่าว เจ้าสาวของเราด้วยครับ (พิธีกร ปรบมือนำ)

~ ดนตรีบรรเลงเพิ่มระดับเสียง / ทีมงานเปิด Dry ice / ทีมไฟเปิดไฟ ฟอลโล่ว

~ เมื่อเจ้าบ่าว เจ้าสาว เดินขึ้นมาบนเวที เสียงดนตรี ค่อย ๆ Fade out แล้วพิธีกรจึงกล่าวแนะนำเจ้าบ่าว เจ้าสาว ต่อหน้าแขกผู้มีเกียรติ

พิธีกร : สำหรับเจ้าบ่าวของเรา คุณ ........................ เป็นบุตรคนที่..... ของ คุณพ่อ......และ คุณแม่......... จบการศึกษาระดับ........ จาก ............... ปัจจุบันทำงานที่ .............. ในตำแหน่ง .......................

พิธีกร : สำหรับเจ้าสาวของเรา คุณ ........................ เป็นบุตรคนที่..... ของ คุณพ่อ......และ คุณแม่......... จบการศึกษาระดับ........ จาก ............... ปัจจุบันทำงานที่ .............. ในตำแหน่ง .......................

**5. พิธีกรกล่าวเชิญประธานในพิธีขึ้นมาให้เกียรติคล้องพวงมาลัย และ กล่าวคำอวยพรเจ้าบ่าว เจ้าสาว**

พิธีกร : เราได้รู้จักตัวตนของทั้งสองท่านกันแล้ว ลำดับต่อไปขอเรียนเชิญ ประธานในพิธี ท่าน................................... ( คำนำหน้าชื่อ ชื่อ - นามสกุล ตำแหน่ง ) ด้านบนเวทีเพื่อเป็นเกียรติ คล้องพวงมาลัยมงคล และ กล่าวคำอวยพรแก่คู่บ่าว-สาว ครับ ขอเรียนเชิญครับ

ประธานในพิธี : (กล่าวคำอวยพร) ............... (ดื่มอวยพร) ไชโย! ไชโย! ไชโย!!

พิธีกร : ขอขอบพระคุณ ท่าน ............... ที่ให้เกียรติขึ้นมาเป็นประธานในพิธี ขอเสียงปรบมือให้ท่านอีกครั้งครับ (ปรบมือ)

(ประธานในพิธีสามารถเป็นคุณพ่อ และ คุณแม่ของทั้งสองฝ่ายได้ ขึ้นอยู่กับรูปแบบการจัดงาน)

**6. พิธีกรกล่าวเชิญคุณพ่อ คุณแม่ ของทั้งสองฝ่าย ขึ้นกล่าวคำอวยพร**

พิธีกร : ลำดับต่อไป ขอเรียนเชิญคุณพ่อ คุณแม่ของทั้งสองฝั่งขึ้นกล่าวคำอวยพร คำสอน มงคลชีวิตคู่ให้คู่บ่าวสาวของเราด้วยครับ

พิธีกร : ขอขอบพระคุณ คุณพ่อและคุณแม่ของทั้งสองฝั่งมากครับ

7. พิธีกรนำเข้าสู่ช่วงคำถามสัมภาษณ์เจ้าบ่าว เจ้าสาว

พิธีกร : แล้วก็มาถึงช่วงเวลาที่ทุกคนรอคอย ผมเห็นรอยยิ้มปริศนาบนใบหน้าเพื่อน ๆ ของเจ้าบ่าวแล้ว เริ่มหวั่นใจแปลก ๆ (ขำ) เอาละครับ ขอเชิญเข้าสู่ช่วงสำคัญของเรา ช่วงสัมภาษณ์เจ้าบ่าวเจ้าสาว ขอเสียงปรบมือให้ทั้งสองท่านด้วยครับ!

ตัวอย่างคำถาม (เตี๊ยมก่อนเพื่อป้องกันความบาดหมาง คลางใจ)

1). ไม่ทราบว่าเจ้าสาว ได้มาจากที่ไหนครับ

2). เจอกันที่ไหน, รู้จักกันได้อย่างไร

3). เคยคิดไหมว่าชีวิตจะมาถึงจุด จุดนี้

4). ถ้าไม่รู้จักจะคิดว่าเจ้าบ่าวทำงานอะไร

5). คิดว่าเลือกไม่ผิดจริง ๆ เหรอ

6). เขาขอแต่งงานอย่างไร

7). อยากสัญญาอะไรกับเขาไหม

8). จะให้เงินไปทำงานวันละเท่าไร

พิธีกร : มีทั้งทำถามทีเล่น คำถามทีจริงก็เป็นสีสันของชีวิตคู่นะครับ แต่ยังไม่พอครับ พิธีกรอยากให้เจ้าบ่าว จริงจังนะครับ (ขำ) อยากให้เจ้าบ่าวกล่าวถ้อยคำ สัญญาใจ ให้เจ้าสาวของเราสักหน่อยครับ ขอเสียงปรบมือให้เจ้าบ่าวด้วยครับ

เจ้าบ่าว : …………….

พิธีกร : มาทางฝั่งเจ้าสาวบ้างครับ ได้ฟังความในใจเจ้าบ่าวแล้ว เรามีอะไรจะบอกเขาบ้างไหมครับ

เจ้าสาว : …………………….

พิธีกร : เป็นคู่ที่น่ารักกันมากเลยนะครับ สำหรับใครที่มีข้อสงสัย หรือ คำถามค้างคาใจ เก็บไว้ก่อนนะครับ ไว้ไปถามกับเจ้าตัวในช่วง After Party นะครับ

8. พิธีกรเชิญคู่บ่าวสาว กล่าวคำขอบคุณแขกที่มาร่วมแสดงความยินดี

พิธีกร : ลำดับต่อไป ขอเชิญคู่บ่าวสาวกล่าวขอบคุณแขกผู้มีเกียรติทุกท่านที่มาร่วมแสดงความยินดี ในพิธีเลี้ยงฉลองมงคลสมรสในค่ำคืนนี้ ขอเชิญครับ

9. พิธีกรนำเข้าสู่พิธีการจุดเทียนมงคล และ ตัดเค้ก

พิธีกร : ลำดับต่อไป เป็นพิธีมงคลที่สำคัญ คือ การจุดเทียนมงคล และ ตัดเค้ก ซึ่งเทียนมงคลที่ทั้งสองจะต้องจุดมีด้วยกัน 3 เล่ม เทียนสองเล่มทั้งซ้ายและขวาเปรียบเสมือนคนสองคนที่มาจากคนละครอบครัว เจ้าบ่าวเจ้าสาวจะนำเทียนทั้งสองไปจุดรวม ณ เทียนตรงกลาง อันมีความหมายถึงการรวมเป็นหนึ่งมิใช่แค่คนสองคน แต่เป็นทั้งสองครอบครัว เปลวไฟนี้คือความรัก ความงดงาม ความเข้าอกเข้าใจ ที่จะส่องสว่างให้ชีวิตคู่ได้ดำเนินไปในครรลองอันเป็นสิริมงคล ได้เคียงคู่กันตราบชั่วนิรันดร์

พิธีกร : ลำดับต่อไปจะเป็นการตัดเค้กมงคล หลังจากนั้นเจ้าบ่าวเจ้าสาวจะนำเค้กมงไปมอบให้ประธานในพิธี พ่อแม่ฝั่งเจ้าสาว พ่อแม่ฝั่งเจ้าบ่าว และ แขกผู้ใหญ่ที่เคารพตามลำดับรายชื่อต่อไปนี้นะครับ

10. พิธีกรนำเข้าสู่ช่วงกิจกรรมโยนช่อดอกไม้เจ้าสาว

พิธีกร : ในส่วนของพิธีการก็ได้จบลงไปแล้ว จากนี้จะเป็นช่วงเวลาที่สาว ๆ ทุกคนในงานรอคอย คือ ช่วงโยนช่อดอกไม้เจ้าสาว! ในโอกาสนี้ขอเชิญเจ้าบ่าว เจ้าสาวเตรียมตัวเลยครับ ส่วนสาวคนไหนยังไม่มีคู่ ยังไม่มีใครรีบมาเลยครับ ไม่แน่ว่า คุณอาจเป็นเจ้าสาวคนต่อไป

~ เจ้าสาวโยนเรียบร้อย เชิญผู้โชคดีขึ้นมาสัมภาษณ์คำถามง่าย ๆ บนเวที

11. พิธีกรกล่าวปิดงาน

พิธีกร : แล้วพิธีการของเราดำเนินมาถึงช่วงสุดท้าย ภาพจำวันนี้ จะเป็นภาพจำที่ซาบซึ้ง ตราตรึง ไม่ใช่แค่เจ้าบ่าว เจ้าสาว แต่เป็นของทุกทุกท่าน ที่มาร่วมแสดงความยินดีในวันอันแสนสำคัญ ผมขอเป็นตัวแทนเจ้าภาพกล่าวคำขอบคุณแด่แขกผู้มีเกียรติทุกท่าน ผมขอให้ทุกท่านช่วยปรบมือแสดงความยินดีให้กับเจ้าบ่าวเจ้าสาวของเราอีกครั้งครับ (ปรบมือ) ในโอกาสนี้ หากมีข้อผิดพลาดประการใด ต้องขออภัยไว้ ณ โอกาสนี้ สำหรับตอนนี้ผมขอสิ้นสุดหน้าที่พิธีกรเพียงเท่านี้ แต่ อย่าเพิ่งกลับนะครับ กิจกรรมยังไม่หมด อีกสักครู่เจ้าบ่าวเจ้าสาวจะเดินลงไปถ่ายรูปร่วมกับทุกท่านที่โต๊ะ ระหว่างนี้เชิญรับประทานอาหาร พร้อมฟังดนตรีเพราะ ๆ ตามอัธยาศัยได้เลยนะครับ สวัสดีครับ